คือหนูกินยาคุมกำเนิดรายเดือนแบบ28เม็ดอยู่ค่ะ ทานได้3เดือนแล้วค่ะ 2เดือนแรกที่เริ่มทานประจำเดือนมาปกติค่ะ มาเยอะแล้วก็มา5-7วันตามปกติค่ะ พอเดือนที่สามประจำเดือนมาวันที่31ค่ะ มาแค่2วัน วันแรกประจำเดือนมาเยอะปกติค่ะมีอาการปวดท้องน้อย วันที่2ประตำเดือนมาน้อยกว่าปกติค่ะ เลือดมีสีน้ำตาล วันที่สามมาน้อยกว่าวันที่สองอีกค่ะ เลือดสีน้ำตาล ก่อนหน้านี้ที่เริ่มกินยาคุมมา กินได้เกิน7เม็ดค่ะ แต่ไม่ได้เริ่มยาเม็ดแรกในวันที่มีประจำเดือนค่ะ แล้วก็ทานได้7เม็ด มีเพศสัมพันธ์แบบไม่ป้องกันค่ะ แต่หลั่งนอกตลอด บางครั้งมีใส่ถุงยางบ้างค่ะ แล้วช่วงอาทิตย์กว่าๆ มีอาการปวดหน่วงๆที่ท้องน้อยค่ะ แบบนี้จะท้องมั้ยค่ะ กังวลมากค่ะ
สวัสดีค่ะ การมีเลือดออกผิดปกติในระหว่างการกินยาคุมกำเนิดนั้น อาจจะเกิดจาก ผลข้างเคียงจากการกินยาคุมกำเนิดเอง ทำให้มีเลือดออกกระปริดกระปรอยระหว่างใช้ยา มักออกไม่มากและหยุดได้เอง แต่ถ้าเป็นเลือดที่ออกมาในช่วงกินยาเม็ดแป้ง 7 เม็ดสุดท้ายก็จะเป็นเลือดประจำเดือนตามปกติ ที่อาจจะมีลักษณะเปลี่ยนไปจากตอนที่ยังไม่ได้กินยาคุมกำเนิดได้ หากเลือดยังมาเป็นรอบเดือน มาช่วงที่กินเม็ดแป้ง ก็แสดงว่าไม่ได้ตั้งครรภ์ถ้ากินยาคุมต่อเนื่องจนครบแผง ไม่น่ามีการตกไข่ และโอกาสเกิดการตั้งครรภ์ก็มีได้น้อยกว่า 1% แนะนำว่าถ้ายังไม่สบายใจเรื่องการตั้งครรภ์ อาจจะลองยืนยันดูได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ตั้งครรภ์ แต่ยังมีอาการผิดปกติต่างๆ เช่นเลือดออกผิดปกติระหว่างรอบเดือน ปวดท้องน้อยตลอด ควรไปพบแพทย์